O‘zbekistonda sementning yangi turi ixtiro qilindi

Qurilishning eng zaruriy materiallaridan bo‘lgan sementga doimo talab katta. Shuningdek, uning sifatiga ham. Shuni e’tiborga olgan bir guruh o‘zbekistonlik mutaxassislar sementning yangi turini ixtiro qilishdi, deb yozadi Uz24 nashri.

“Bekobodsement” ochiq aktsionerlik jamiyati mutaxassislari – Sh. Otajonov, E. Qurbonov, F. Qodirova, A. Muhammedboev va K. Shokamolovlar sementning yangi, past tannarxli tarkibini ishlab chiqdi.
Sementning yangi turi xom ashyo bazasini kengaytirish evaziga ishlab chiqarilgan bo‘lib, bunda uning mustahkamligi kamaymaydi. Sement tarkibiga kiruvchi mahsulotlarning arzonligi evaziga esa uning tannarxi ham yuqori bo‘lmaydi.